O emplego de cans ta conducir o bestiar se conoix dende l'antiguedat. Anque no se sabe con guaire certeza quan se comenzó a fer-ne servir ta ista fayena, si que n'apareix representaus con profusión en as figuracions artisticas de todas as civilizacions que han poblau a Mar Mediterrania: os echipcianos antigos en pintón en os monimentos, os griegos en daban treslau en os mitos, etc. Por tot o que se sabe que lo menos se'n ha emplegau dende fa milenta anyos.